
Retningslinjer for deltagelse på arrangement i Njårdhallen (Covid-19 – utgave)

Følgende dokument gir oversikt over retningslinjene for alle arrangementer, treningskamper og vanlige kamper i Njårdhallen, i regi av Njård håndball. Under finner du generelle retningslinjer, samt spesifikke retningslinjer for utøvere, trenere/lagledere, dommere, publikum, og funksjonærer.
Overordnede regler for smittevern i håndballen:

· Om du føler deg syk – hold deg hjemme – alltid.
· Vær nøye med hygiene – vask hendene. Ofte!
· Hold avstand og unngå nærkontakt utenfor trening og kampaktiviteten som foregår innenfor spillebanen – alltid. 
· Husk at alle skal følge 1-meters regelen – til enhver tid – med unntak av spillere i oppvarming og trenings-/kampaktivitet. 



Generell informasjon som gjelder alle besøkende:
· Njård ønsker alle velkommen til vår hall. Det totale antall personer i håndballhallen/arenaen skal ikke overstige 200 personer (dette gjelder spillere og publikum). Vær dersom oppmerksom på at man kan bli bedt om å dra fra hallen når "ditt" lag er ferdig spilt, for å gjøre plass til neste lags publikum.
· Det er til enhver tid en smittevernsansvarlig i hallen under et arrangement. Laget som er satt opp som arrangør, stiller med en smittevernsansvarlig samt nødvendig antall funksjonærer til å sikre godt renhold og god oppfølging av smittevernsreglene. 
· Publikum skal sitte med 1 meters avstand på tribunen. Hele tribunen er merket av med 1-metersintervaller. 1 meter gjelder og familie medlemmer.
· Kiosken er åpen. Det selges et begrenset utvalg varer. Følg merking i kioskkø.
· Betaling for inngang og kiosk er kontaktløs. Vi anbefaler Vipps.
· Tribunen er delt inn i hjemme- og bortelagsside. Hjemmelagets tilskuere sitter til venstre, bortelagets tilskuere til høyre. Følg anvisning.
· Benytt desinfeksjonsmiddel ved inn/utgang. Dette er plassert i inngangsområde.
· Det gjennomføres hyppig renhold av alle kontaktflater.
· All informasjon som samles av hensyn til smittevernssporing blir slettet innen gitte retningslinjer fra NIF.


Kontaktperson i klubben for koronasmitte:  
Arrangementsansvarlig Merete Gardal 
Epost: mg@sem-johnsen.no, tlf 900 14 029 





Til utøvere og lagledere

Njårdhallen er delt opp for borte- og hjemmelag. Alle hjemmelag har garderobe til venstre ved inngang. Alle bortelag har garderobe til høyre ved inngang. En mottaksvakt møter lagene ved inngangen for viser vei til lagenes garderobe. Garderobene blir rengjort mellom hvert lags bruk, og det må derfor tas høyde for noe ventetid før en garderobe er klar til bruk. Følgende retningslinjer gjelder spesielt for spillere og utøvere:
· Tilgang til garderobe skjer tidligst 30 minutter før kamp. Tilpass oppmøte deretter.
· Innbytterbenker og garderobebenker er markert med 1-metersmerker. "Sitt på merkene" på å overholde 1-metersreglen.
· Disse benkene blir rengjort mellom hvert lags bruk.
· Lagledere på både hjemme- og bortelag må levere spillerliste til sekretariat, dersom kampen ikke føres live og alle spillere og trenere står oppført her (smittesporing).
· Oppvarming anbefales gjennomført ute. Dersom været ikke tillater dette kan gangen utenfor lagets garderobe benyttes, så fremt generelt smittevern ivaretas. Det blir noe tid til oppvarming på banen mellom kampene.
· Før kamp venter lagene i garderoben til de blir hentet.
· Dusj i garderober er steng for all bruk. Toaletter er åpne.
· Alle lag oppfordres til å komme ferdig skiftet.
· Lagleder skal bruke antibac før og etter "pin-registrering" i Live.
· Det byttes ikke side for kamper i klassene opp til 16 år. 
· Lagene takker for kampen uten fysisk kontakt (1-metersreglen gjelder).
· Etter kampslutt skal lagene forlate garderobene umiddelbart, og Njårdhallen så raskt som mulig. 

Vi gjør ellers oppmerksom på de universale reglene for smittevern under håndballkamper. Det er en stor fordel at alle lag har med egen "håndsprit" for å sikre godt smittevern innad i laget.

For Njård-lag med to kamper på en dag
Dersom et Njård-lag spiller to kamper samme dag, med kun en kamp imellom, kan laget beholde sin garderobe under pausekampen. Dersom utøvere eller trenerapparat skal være i hallen kan de enten være i garderoben eller sitte på tribunen. Spillere på tribunen er å anse som tilskuere og må overholde reglene for besøkende. Dersom et lag har mer enn en kamp mellom sine to kamper, må laget forlate garderoben og ha på lik linje med alle andre lag.

Til dommere

Njårdhallen har dommergarderober, men vi anbefaler alle dommere å møte rett til kamp. Det blir noe tid til oppvarming på banen mellom kampene. Dommerankomst og utgang skjer igjennom "lagerinngang", til venstre for inngangen. For øvrig gjelder følgende for dommere:
· 1-metersreglen overholdes til enhver tid, før, under og etter kamp.
· Dommere som signerer kamprapporten skal desinfisere hender før og etter bruk av pc/nettbrett. 
· Njård er ansvarlig for å registrere dommere til kamper som ikke føres Live.






Til publikum/besøkende 
Njård ønsker publikum velkommen til vår hall. For vårt publikum gjelder følgende:
· Alle som skal inn i hallen må registrere seg ved å skrives opp på liste med navn og tlf.nr når de kommer og sjekkes ut fra liste når de går ut av hallen. Når NIF sin løsning for elektronisk registrering er klar til bruk vil denne erstatte manuell registrering. 
· Alle betaler inngang ved registrering.
· Betaling for inngang og kiosk er kontantløs. Vi anbefaler Vipps.
· Kiosken er åpen. Det selges et begrenset utvalg varer. Følg merking i kioskkø.
· Publikum skal sitte med 1 meters avstand på tribunen. Hele tribunen er merket av med 1-metersintervaller. Familiemedlemmer kan fravike 1-metersregelen. 
· Tribunen er delt inn i hjemme- og bortelagsside. Hjemmelagets tilskuere sitter til venstre, bortelagets tilskuere til høyre. Følg anvisning.
· Benytt desinfeksjonsmiddel ved inn/utgang. Dette er plassert i inngangsområdet.
· Det kan oppstå plassmangel. Vi ber derfor om at det spillende lags publikum alltid får fortrinn til plass. Publikum bes om å ankomme tett opp til kampstart og forlate hallen rett etter kampslutt

Publikum bes følge anvisning fra funksjonærene i hallen og ellers generelle smittevernsretningslinjer.

For publikum til Njård-lag med to kamper på en dag
Dersom et Njård-lag spiller to kamper samme dag, med kun en kamp imellom, kan lagets publikum oppholde seg på tribunen under pausekampen. Dersom et lag har mer enn en kamp mellom sine to kamper, må lagets publikum forlate tribunen imellom kampene. Njård vil ikke kreve ny inngangsbillett i når publikum må forlate hallen midlertidig. 

